
Je li dozvoljeno dati sadekatul-fitr u prvih deset dana mjeseca ***[ramazana](https://pitajucene.com/search/ramaza/questions/ "Pretraži pitanja o ramazanu")***?


* 
* 
* 
* 
* 
* 
* 

 
Je li dozvoljeno dati sadekatul-fitr u prvih deset dana mjeseca ramazana?

Sadekatul-fitr doveden je u vezu s Ramazanskim bajramom i daje se zato uoči njega, a ne prije. Najbolje je sadekatul-fitr dati neposredno prije obavljanja bajram-namaza, mada ga je dozvoljeno dan-dva prije Bajrama, što je svojevrsno olakšanje onom koji ga daje i onom kome se on daje. Valja znati da se, prema ispravnom mišljenju islamskih učenjaka, sadekatul-fitr ne može ranije dati.


Zabranjeno je odložiti davanje sadekatul-fitra te ga dati poslije bajram-namaza; tad dat, nije više sadekatul-fitr, na osnovi hadisa koji je prenio Ibn Abbas: “Ubraja se u sadekatul-fitr, i bit će primljen, ako ga čovjek dā prije bajram-namaza, a ubraja se u običnu milostinju ako ga izdvoji poslije bajram-namaza” (Ebu Davud, 1609, i Ibn Madža, 1827). Ovdje se izuzima i onaj ko iz opravdanih razloga, kao što je, naprimjer, putovanje, nije mogao saznati da je Bajram, pa stoga nije dao sadekatul-fitr; dat će ga poslije bajram-namaza.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


